Diari Oficial de la Generalitat Valenciana


Sumari del DOGV 3389, del 09-12-1998 (1998/10682)

RESOLUCIÓ de 13 de novembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat Valenciana, la Fundació Enrique Montoliu i la Universitat de València, per al desenvolupament de diverses activitats relacionades amb la conservació de la natura.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3389

Data del DOGV
:   09-12-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/10446


Data del document
:   13-11-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 13 de novembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat Valenciana, la Fundació Enrique Montoliu i la Universitat de València, per al desenvolupament de diverses activitats relacionades amb la conservació de la natura. [1998/X10131]
  
Subscrit, després de la tramitació prèvia reglamentària, entre la Generalitat Valenciana, la Fundació Enrique Montoliu i la Universitat de València, el dia 19 d'octubre de 1998, un Conveni Marc de col·laboració per al desenvolupament de diverses activitats relacionades amb la conservació de la natura, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 1065/98, i que figura com a annex d'aquesta resolució.
  
València, 13 de novembre de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Conveni de col·laboració entre la Generalitat Valenciana, la Fundació Enrique Montoliu i la Universitat de València, per al desenvolupament de diverses activitats relacionades amb la conservació de la natura.
  
València, 19 d'octubre de 1998.
  
Reunits
  
D'una part, José Manuel Castellá Almiñana, Honorable Conseller de Medi Ambient de la Generalitat Valenciana, en representació d'aquesta i en exercici de les facultats conferides a tots els consellers pel Consell de la Generalitat Valenciana amb data 2 de maig de 1983, facultat per a aquest acte per acord del Consell, de data 31 de març de 1998.
  
D'altra, Pedro Ruíz Torres, Excel·lentísim i Magnífic Rector de la Universitat de València, en exercici de les funcions previstes per al dit càrrec pel Reial Decret 172/1985, de 28 d'octubre, pel qual s'aproven els estatuts de la Universitat de València (DOGV de 16-12-85), i facultat per a aquest acte a partir del seu nomenament pel Decret 109/1994, de 7 de juny (DOGV de 20-7-94)
  
I d'altra, Enrique Montoliu Romero, president de la Fundació Enrique Montoliu (CIF G-96555560, número de registre de fundacions de la Comunitat Valenciana 256V), que exerceix la representació de la fundació en funcions atribuïdes al seu patronat per l'article 5é.2.q de les seues clàusules fundacionals i complint l'acord del dit òrgan, de data 2 de gener de 1998.
  
Es reconeixen mútuament competència i capacitat per a subscriure aquest conveni i
  
Manifesten
  
1. La Generalitat Valenciana és competent en la conservació del medi ambient, segons preveu la Llei 5/1982, d'1 de juliol, de l'Estatut d'Autonomia de la Comunitat Valenciana (BOE núm. 164, de 10 de juliol de 1982). Dins de la Generalitat Valenciana, les dites funcions les exerceix la Conselleria de Medi Ambient a partir de la publicació del Decret 4/1997, del president de la Generalitat Valenciana, pel qual s'assignen competències a la Presidència i a les Conselleries.
  
2. La Fundació Enrique Montoliu, constituïda a València el 14 de juny de 1996, té com a fins fundacionals l'estudi, investigació, conservació, recuperació i maneig del patrimoni natural i cultural dels ecosistemes mediterranis. Per a aconseguir tals fins , els seus estatuts reflecteixen una estreta vinculació amb la Universitat de València, en designar el Jardí Botànic de València, i subsidiàriament la mateixa universitat com a destinataris de la liquidació de béns i drets de la fundació. Així mateix, s'estableixen elements que diferencien la fundació d'altres entitats semblants, com ara l'existència d'un consell assessor científic o l'obligació que, a partir del cessament del president-fundador, el patronat haja de tenir una composició majoritàriament universitària docent.
  
3. La Universitat de València desenvolupa fins de caràcter docent i investigador, establits en els seus estatuts (DOGV de 16-12-85). Entre els objectius habituals d'aquestes activitats es troben el patrimoni natural i cultural dels ecosistemes mediterranis, que convergeixen en conseqüència parcialment amb les finalitats que preveu la Fundació Enrique Montoliu.
  
4. La Fundació Enrique Montoliu, per al desenvolupament dels fins estatutaris prevists, realitza, entre d'altres activitats, l'adquisició de finques rústiques situades en àrees naturals. Així, durant 1996, va adquirir la finca Mas del Peraire, situada al terme de la Pobla de Benifassà, amb 201,64 ha, part de la qual s'ha destinat a la creació d'una microreserva de flora en l'àmbit del programa LIFE de la Unió Europea mitjançant l'ajuda de la Conselleria de Medi Ambient.
  
5. Conforme a tot l'anterior, hi ha una evident convergència d'interessos entre la Generalitat Valenciana, la Universitat de València i la Fundació Enrique Montoliu per a la protecció, l'estudi i conservació de la natura valenciana, i en particular dels terrenys dels quals l'última entitat esmentada és propietària.
  
6. Observada l'existència de mecanismes legals i econòmics adequats, i havent-se executat els diferents tràmits previstos en la legislació vigent per al desenvolupament de convenis i acords de cooperació de la Generalitat Valenciana, se subscriu un conveni de col·laboració d'acord amb les següents
  
Clàusules
  
Primera. Objecte
  
És objecte d'aquest conveni la col·laboració entre la Universitat de València, la Fundació Enrique Montoliu i la Generalitat Valenciana per al desenvolupament d'activitats relacionades amb la conservació de la natura i l'entorn agronatural en qualssevol de les seues vessants (investigació, educació, conservació, etc.), sense perjudici d'altres convenis que puga signar qualsevol de les parts per a fins semblants.
  
Segona. Aportacions
  
Les parts signants aporten al conveni la dedicació de recursos humans, materials i terrenys necessaris per al seu desenvolupament, en la mesura de les seues possibilitats. En el cas de la Universitat i de la Generalitat Valenciana, la col·laboració es farà a través del Jardí Botànic i del Servei de Protecció d'Espècies de la Conselleria de Medi Ambient, respectivament.
  
Cada part signant facilitarà a les altres suport tècnic, autoritzacions i altres elements per complir els fins del conveni, en el marc dels terrenys naturals de la seua propietat o gestionats per elles. Sense perjudici del marc genèric d'aquest conveni es procurarà la protecció dels terrenys de la finca Mas del Peraire mitjançant la figura de refugi de caça-estació biològica i la inclusió en el programa LIFE de microreserves de flora, sense que calga la subscripció d'altres convenis específics a aquest efecte.
  
Tercera. Desenvolupament
  
Aquest conveni podrà desenvolupar-se a través de convenis singularitzats, amb aportacions econòmiques, subjectes a la normativa vigent en cada moment. La difusió de les accions adscrites al conveni es farà mitjançant constància de la participació de les parts signants i en figuraran, si s'escau, els logotips corresponents.
  
Quarta. Durada
  
Aquest acord, en la seua qualitat de conveni marc, té durada indefinida i es podrà dissoldre a petició de qualssevol de les parts signants.
  
Cinquena. Seguiment
  
a. Per al seguiment d'aquest conveni, així com per a la interpretació d'aspectes tecnicocientífics de detall que no contravinguen les seues clàusules, s'estableix una comissió presidida pel director general per al Desenvolupament Sostenible i formada per dos membres de cada una de les entitats signants, nomenats en cada cas per l'esmentat director general, pel director del Jardí Botànic i pel patronat de la Fundació Enrique Montoliu. Per a la presa d'acords caldrà el vot almenys d'un dels representants de cada entitat. Les funcions de secretaria recauran en el Servei de Protecció d'Espècies.
  
b. La comissió es reunirà almenys una vegada a l'any per analitzar el desenvolupament del conveni-marc.
  
Sisena. Marc jurídic
  
a. Aquest conveni té naturalesa administrativa i, en estar exclosa l'aplicació directa de la legislació general de contractació administrativa, es regirà per les seues pròpies normes i subisidiàriament per allò previst en aquella legislació i en els principis generals de l'ordenament administratiu.
  
b. En tot cas, s'entén que aquest conveni, pel que fa als seus aspectes formals, està sotmés al que preveu el Decret 20/1993, de 8 de febrer, del Govern Valencià.
  
Perquè conste a l'efecte oportú, i en prova de conformitat, signen els compareixents aquest document en triple exemplar, al lloc i en la data dalt indicats.
  
El conseller de Medi Ambient,
  
JOSÉ MANUEL CASTELLÁ
  
El rector de la Universitat de València,
  
PEDRO RUÍZ TORRES
  
El president de la Fundació Enrique Montoliu,